του απεσταλμένου μας στη Λευκωσία 23:05 Κατατέθηκαν στη Βουλή των Αντιπροσώπων, τρία από τα νομοσχέδια που συζητήθηκαν στο Υπουργικό Συμβούλιο και θα συζητηθούν στην Ολομέλεια το πρωί της Παρασκευής με τη διαδικασία του κατεπείγοντος Έρευνα : Πώς λειτούργησε το εκπαιδευτικό σύστημα στην καραντίνα 22:10 – Υποβάθμιση της Κύπρου από την Standard & Poor’s σε CCC από CCC+ 22:00 – Τελείωσε η τηλεδιάσκεψη του Eurogroup- Στην ανακοίνωση που εξέδωσε αναφέρει ότι περιμένει ένα νέο σχέδιο από την Κύπρο ενώ εγγυάται καταθέσεις εως του ποσού των 100.000 ευρώ 21:07 Τελείωσε η σύσκεψη των πολιτικών αρχηγών στην Κύπρο – Βγήκαν κατηφείς και κατευθύνονταιι στη Βουλή όπου θα συνεδριάσει η επιτροπή οικονομικών υποθέσεων 20:01 – Αρχισε η τηλεδιάσκεψη του Eurogroup με τη συμμετοχή και του διοικητή της Τράπεζας της Ελλάδος κ. Προβόπουλου 19:55 – Πυκνώνουν οι συγκεντρωμένοι έξω από τη Βουλή, άτομα με αγωνία που δεν ξέρουν αν αύριο θα έχουν χρήματα να πληρώσουν τα δάνειά τους



19:50 – Την ώρα που συνεδριάζουν οι πολιτικοί αρχηγοί διέρρευσαν τα δύο νομοσχέδια που ήταν έτοιμα να ψηφιστούν στη Βουλή, το ένα για το Ταμείο Αλληλεγγύης και το δεύτερο για περιοριστικά μέτρα στις τράπεζες σ περίπτωση έκτακτης ανάγκης 19:45 – Πυκνώνουν οι ουρές έξω τα ΑΤΜ κυρίως της Λαϊκής Τράπεζας – Πολλά καταστήματα δεν δέχονται πιστωτικές κάρτες και ζητούν μετρητά



19:37 – Δηλώσεις κεντρικού τραπεζίτη – Χωρίς άμεση έγκριση της εξυγιάνσης των τραπεζών, η Λαϊκή χρεοκοπεί 19:30 – Στην τηλεδιάσκεψη του Eurogroup η Κύπρος θα εκπροσωπηθεί από τον γενικό διευθυντή του υποθργείου Οικονομικών καθώς ο υπουργός κ. Μ. Σαρρής λείει στη Μόσχα 19:10 Το ΡΙΚ μεταδίδει ότι ο ELA έκοψε το βράδυ της Τετάρτης την ρευστότητα στη Λαϊκή Τράπεζα 19:00 – Ο Αβέρωφ Νεοφύτου προσερχόμενος στο Προεδρικό Μέγαρο για πρώτη φορά παραδέχτηκε ότι υπάρχουν νέα δεδομένα 18:55 – Αρχίζει η δραματική σύσκεψη των πολιτικών αρχηγών με τον Πρόεδρο της Δημοκρατίας και τους επικεφαλής των τραπεζών και τον διοικητή της Κεντρικής Τράπεζας της Κύπρου 18:17 – Εκτακτη σύσκεψη των πολιτικών αρχηγών με τον Πρόεδρο της Δημοκρατίας λίγο πριν τις 19:00 18:12 – Πληροφορίες αναφέρουν ότι υπάρχουν σκέψεις στην κυβέρνηση για αναβολή της συζήτησης του σχεδίου Β ‘ στη Βουλή – Ελάχιστοι βουλευτές αυτή την ώρα στο Κοινοβούλιο 18:05 – Ο Δημήτρης Συλλούρης του Ευρωπαϊκού Κόμματος παρεμποδίστηκε να μπει στη Βουλή και προπηλακίστηκε από διαδηλωτές εργαζόμενους των τραπεζών 18:00 – Σύσκεψη Προέδρου της Δημοκρατίας με διοικητές των Τραπεζών και τον διοικητή της Κεντρικής Τράπεζας της Κύπρου 17:58 – Μεγάλη αστυνομική δύναμη γύρω από τη Βουλή 17:55 – Συνεδρίαση με τηλεδιάσκεψη του Eurogroup στις 20:00 17:52 – Άδεια κινδυνεύουν να μείνουν τα ράφια των υπεραγορών σύμφωνα με τον Πρόεδρο του Συνδέσμου Υπεραγορών, Αντρέα Χατζηαδάμου – «Οι προμηθευτές των βασικών ειδών ανάγκης, άρχισαν να πιέζουν ασφυκτικά τις υπεραγορές για πληρωμές μόνο τοις μετρητοίς», επεσήμανε προσθέτοντας ότι αυτό δημιουργεί ακόμη περισσότερα προβλήματα καθώς τα ταμεία των υπεραγορών πληρώνονται μόνο με πιστωτικές κάρτες ή επιταγές, έστω κι αν το ποσό είναι πολύ μικρό – «Είναι ορατός ο κίνδυνος να αδειάσουν τα ράφια των υπεραγορών αν οι προμηθευτές συνεχίσου να απαιτούν μετρητά για να αναπληρώνουν τα προϊόντα στα ράφια» – Ο κ. Χατζηαδάμου, απηύθυνε έκκληση προς του προμηθευτές όπως δείχνουν κατανόηση για την κατάσταση καθώς και όπως αλλάξουν στάση στην φιλοσοφία που έχουν αποκτήσει τις τελευταίες ημέρες. 17:46 – Σοβαρά επεισόδια έξω από τη Βουλή από αγανακτισμένους πολίτες – Εχουν ανασταλεί οι άδειες των ανδρών της αστυνομίας



17:45 – Η κυπριακή κυβέρνηση αποφάσισε να προχωρήσει στο κλείσιμο της Λαϊκής Τράπεζας, σύμφωνα με πληροφορίες που μετέδωσε το απόγευμα της Πέμπτης ο τηλεοπτικός σταθμός ΡΙΚ – Πληροφορίες για απόλυση 500 υπαλλήλων της τράπεζας 17:00 – Δημοψήφισμα ζητάει ο το ΑΚΕΛ, για να αποφασίσει ο λαός αν οι λύσεις στα προβλήματα της οικονομίας θα αναζητηθούν εντός ή εκτός τρόικας – Ο Γ. Γ του ΑΚΕΛ, Άντρος Κυπριανού, σε γραπτή δήλωση του αναφέρει:«Επειδή εξακολουθούν να υπάρχουν διαφορετικές απόψεις για το πού θα οδηγηθούμε με την αποδοχή των προτάσεων της Τρόικα και του φαύλου κύκλου που θα ακολουθήσει, προτείνουμε τις αποφάσεις για το αν η επιδιωκόμενη λύση θάναι εντός ή εκτός της Τρόικα, να τις πάρει ο κυπριακός λαός. Είναι, κατά την άποψη μας, απαραίτητο για ένα τόσο κρίσιμο ζήτημα που θα επηρεάσει τις ζωές μας για τα χρόνια που θα ακολουθήσουν, να λάβουμε τις αποφάσεις μας σε ένα Δημοψήφισμα που να διεξαχθεί το συντομότερο δυνατόν». 14:10 – Προβλήματα ρευστότητας άρχισαν να παρουσιάζονται στα ΑΤΜ της Λαϊκής Τράπεζας – Παρατηρούνται ουρές που θέλουν να κάνουν ανάληψη χρημάτων



13:48 Σύμφωνα με ανακοίνωση του κυβερνητικού εκπροσώπου στις 18:00 της Πέμπτης θα συγκλιθεί το υπουργικό συμβούλιο και στις 19:00 έχει προγραμματιστεί συνεδρίαση της ολομέλειας της Βουλής για έγκριση των αποφάσεων των πολιτικών αρχηγών



13:37 – Νέα σύσκεψη πολιτικών αρχηγών προγραμματίστηκε για την Παρασκευή το πρωί 13:35 – Ανακοινώθηκε συνάντηση του υπουργού οικονομικών της Κύπρου Μ. Σαρρή με τον ομόλογό του της Ρωσίας στη Μόσχα Πως αποφασίστηκε το ταμείο Αλληλεγγύης στο προεδρικό Μέγαρο Η δημιουργία ενός Ταμείου Αλληλεγγύης προκρίνεται ως λύση στην Κύπρο, όπως επιβεβαιώθηκε από τον κυβερνητικό εκπρόσωπο Χρήστο Στυλιανίδη. Τη δημιουργία του Ταμείο ανακοίνωσε νωρίτερα ο αναπληρωτής πόεδρος του ΔΗΣΥ Αβέρωφ Νεοφύτου, κατά την έξοδό του από τη σύσκεψη των πολιτικών αρχηγών υπό τον πρόεδρο Νίκο Αναστασιάδη.

Τόσο ο κ. Νεοφύτου όσο και ο πρόεδρος της ΕΔΕΚ Γιαννάκης Ομήρου τόνισαν ότι στόχος είναι η σωτηρία της Κυπριακής Δημοκρατίας.

Οι δύο πολιτικοί αρχηγοί, εξερχόμενοι του Προεδρικού Μεγάρου μετά την τρίωρη σύσκεψη, αρνήθηκαν να εισέλθουν σε λεπτομέρειες των συζητήσεων στη σύσκεψη των πολιτικών αρχηγών, ζητώντας από τον κυπριακό λαό ενότητα.

Όπως τόνισε ο κ. Νεφύτου, στόχος είναι η σωτηρία της Κυπριακής Δημοκρατίας από τους υπαρκτούς κινδύνους που υπάρχουν στα θεμέλια της και να διαφυλαχθούν τα συμφέροντα της.

Ο κ. Νεφύτου διευκρίνισε ότι είναι ομόφωνη απόφαση η δημιουργία του Ταμείου Αλληλεγγύης και ήδη η Νομική Υπηρεσία του κράτους και η Γενική Εισαγγελία επεξεργάζονται τις σχετικές λεπτομέρειες. Ανέφερε επίσης ότι το εν λόγω ταμείο μπορεί να συσταθεί υπό τη μορφή Κρατικής Εταιρείας Ιδιωτικού Δικαίου, με τη στήριξη της κυβέρνησης.

Το σχετικό νομοσχέδιο κατατέθηκε στη Βουλή το βράδυ της Πέμπτης.

Από την πλευρά του ο πρόεδρος της Βουλής και της ΕΔΕΚ, Γιαννάκης Ομήρου, ανέφερε ότι υπάρχει συναντίληψη και απηύθυνε έκκληση για κλίμα ενότητας και αποφασιστικότητας. Έκανε λόγο για ενεπίτρεπτη συμπεριφορά των ευρωπαίων εταίρων που τείνει να εξουθενώσει την Κυπριακή Δημοκρατία.

«Δεν συζητάμε κούρεμα και δεν επανερχόμαστε σε κούρεμα» δήλωσε ο κ. Ομήρου.

Ανέφερε παράλληλα ότι η απάντηση του λαού όπως δόθηκε μέσα από τη Βουλή παραμένει σταθερή και κάλεσε το λαό να συμβάλει στη διατήρηση ενός κλίματος ενότητας και αποφασιστικότητας και στήριξης των πρωτοβουλιών και των αποφάσεων που λήφθηκαν σήμερα και θα ληφθούν τις επόμενες μέρες από την πολιτική ηγεσία.

Διευκρίνισε, τέλος, ότι όλες οι προσπάθειες γίνονται στο πλαίσιο της διαφύλαξης των συμφερώντων της Κύπρου και διαβεβαίωσε ότι η λύση που αναζητείται είναι εντός των διαδικασιών και του πλαισίου της ΕΕ και της ευρωζώνης.

Στη σύσκεψη συμμετείχε και ο διοικητής της Κεντρικής Τράπεζας Κύπρου,Πανίκος Δημητριάδης. Εξερχόμενος του προεδρικού Μεγάρου ο κ . Δημητριάδης είπε λακωνικά: «Αναμένω ότι μέχρι τη Δευτέρα θα υπάρξει πρόγραμμα στήριξης της κυπριακής οικονομίας».

Διαχειριζόμαστε μια μεγάλη κρίση και μια μεγάλη επίθεση και όχι βοήθεια, από τους εταίρους μας δήλωσε εξερχόμενος του Προεδρικού ο πρόεδρος του ΕΥΡΩΚΟ, Δημήτρης Συλλούρης, εκφράζοντας την πεποίθηση ότι θα προκύψουν πολλά περισσότερα από 5,8 δισ. ευρώ από τη δημιουργία κρατικού ταμείου αλληλεγγύης.



Ωρα με την ώρα οι διεργασίες στη Κύπρο

13:10 – Η δημιουργία ενός Ταμείου Αλληλεγγύης προκρίνεται ως λύση στην Κύπρο, όπως επιβεβαιώθηκε από τον κυβερνητικό εκπρόσωπο Χρήστο Στυλιανίδη



12:57 Πηγή της Λαϊκής Τράπεζας δήλωσε στο ΑΠΕ ότι διαψεύδει τις φήμες περί κλεισίματος της Τράπεζας και τόνισε ότι έχει καταθέσει σχέδιο άμεσης ανακεφαλαιοποίησης για να συνεχίσει να θεωρείται φερέγγυα και να δικαιούται άμεσης ρευστότητας



12:52 – Δημήτρης Συλλούρης – Ευρωπαϊκό Κόμμα: Δεν υπάρχει καμμία απόφαση για το κούρεμα των καταθέσεων – Διαχειριζόμαστε μία πολύ δύσκολη κατάσταση – Αποφασίστηκε Ταμείο Αλληλεγγύης



12:47 – Συγκέντρωση κατόχων αξιογράφων έξω από το Προεδρικό Μέγαρο



12:45 – Η επιβολή ενός τέλους επί των τραπεζικών καταθέσεων, στο πλαίσιο εφαρμογής προγράμματος διάσωσης της Κύπρου, θα αύξανε τον κίνδυνο μετάδοσης της κρίσης στην ευρωζώνη, προειδοποιεί ο οίκος αξιολόγησης Fitch κάνοντας λόγο για δημιουργία «προηγούμενου»



12:30 Κυβερνητική πηγή προς το ΒΗΜΑ – Κλίμα συγκρατημένης αισιοδοξίας από τη σύσκεψη αρχηγών



12:23 Το απόγευμα της Πέμπτης προς έγκριση στη Βουλή το Ταμείο Αλληλεγγύης

12:22 – Νεοφύτου Αβέρωφ, αναπληρωτής πρόεδρος ΔΗΣΥ – Ο στόχος είναι η σωτηρία του τόπου από τους υπαρκτούς κινδύνους που υπάρχουν στα θεμέλια της Κυπριακής Δημοκρατίας – Ομόφωνη απόφαση για δημιουργία Ταμείου Αλληλεγγύης, Κρατική εταιρεία ιδιωτικού δικαίου



12:20 – Εληξε η σύσκεψη των πολιτικών αρχηγών – Ελήφθησαν αποφάσεις που αντιμετωπίζουν την κατάσταση δήλωσε ο πρόεδρος της Βουλής και της ΕΔΕΚ Γιαννάκης Ομήρου – Εκκληση για κλίμα ηρεμίας και αποφασιστικότητας – Δεν συζητήθηκε κούρεμα και η απόφαση είναι στα πλαίσια των κανονισμών της ΕΕ



12:10 – Δύο τάσεις διαμορφώνονται στη σύσκεψη των αρχηγών των κυπριακών κομμάτων σε σχέση με το κούρεμα και το Σχέδιο Β’ – Η μία το κούρεμα να κυμανθεί μεταξύ 1-2% στο σύνολο των καταθέσεων και η άλλη να μην υπάρξει κανένα κούρεμα



12:05 – Μιχάλης Σαρρής: Η όποια βοήθεια από τη Ρωσία προς την Κύπρο θα καταλήξει στις τράπεζες, δήλωσε σήμερα Πέμπτη, ο κύπριος υπουργός Οικονομικών



11:51 – Αποχωρεί από τη σύσκεψη των πολιτικών αρχηγών ο διοικητής της Κεντρικής Τράπεζας της Κύπρου κ. Δημητριάδης – Δηλώνει ότι «μέχρι τη Δευτέρα θα υπάρξει πρόγραμμα στήριξης της κυπριακής οικονομίας»



11:48 – Την εκτίμηση ότι ακόμα κι αν υπάρξει αλλαγή στη συμφωνία για την Κύπρο, θα πρόκειται για «παραλλαγή» της προηγούμενης και όχι για ουσιαστική αλλαγή ή βελτίωση εξέφρασε, σύμφωνα με κύκλους της Ιπποκράτους, ο πρόεδρος του ΠΑΣΟΚ, Ευάγγελος Βενιζέλος, μιλώντας στη σημερινή πρώτη συνεδρίαση του Πολιτικού Συμβουλίου του Κινήματος



11:45 – Φαρμακευτικές εταιρείες ενημέρωσαν την Τετάρτη επίσημα τον Παγκύπριο Φαρμακευτικό Σύλλογο, ότι από σήμερα, Πέμπτη, δεν πρόκειται να τους παραδίδουν φάρμακα χωρίς να πληρώνονται σε μετρητά



11:25 – Διαψεύδει κατηγορηματικά ο πρώην Πρόεδρος της Δημοκρατίας Δημήτρης Χριστόφιας τα όσα αναφέρθηκαν από τον υπουργό Οικονομικών της Γερμανίας κ. Β. Σόιμπλε περί συμφωνίας της κυβέρνησής του στο κούρεμα καταθέσεων



11:15 – Μουδιασμένη η κυπριακή αγορά – Οι πολίτες ξοδεύουν με πολύ φειδώ, καθώς κανείς δεν ξέρει τι θα επακολουθήσει με την παραμονή των τραπεζών κλειστών και τις επόμενες ημέρες



11:00 – Η Κύπρος αποτελεί «συστημικό κίνδυνο» και το πρόβλημα αυτό πρέπει να αντιμετωπιστεί άμεσα ώστε να προστατευτεί η ευρωζώνη δήλωσε σήμερα ο επικεφαλής του Eurogroup Γερούν Ντάισελμπλουμ – Η κατάσταση στην Κύπρο «αποτελεί συστημικό κίνδυνο, όπως αποδείχτηκε τις τελευταίες ημέρες, και εμείς πρέπει να εργαστούμε ώστε να υπάρχει ένα σχέδιο που θα εξουδετερώσει τον κίνδυνο αυτό», τόνισε ο Ντάισελμπλουμ μιλώντας στο Ευρωκοινοβούλιο – Σε άλλο σημείο της ομιλίας του τόνισε πως οι κυπριακές τράπεζες πρέπει να οικοδομηθούν πάνω σε ένα υγιές επιχειρηματικό μοντέλο



10:50 – Πληροφορίες αναφέρουν ότι στο Σχέδιο Β’ υπάρχει σαφέσταση πρόνοια διασφάλισης έως του ποσού των 100.000 ευρώ για τους καταθέτες της Λαϊκής Τράπεζας



10:45 – Ανακοίνωση ΔΣ Ευρωπαϊκής Κεντρικής Τράπεζας – Μέχρι τη Δευτέρα, 25 Μαρτίου, θα διατηρηθεί η έκτακτη βοήθεια ρευστότητας που ζήτησε η κεντρική τράπεζα της Κύπρου – Στην ολιγόλογη γραπτή ανακοίνωση επισημαίνεται ακόμα ότι από εκεί και μετά η χρηματοδότηση μέσω του ΕLA θα μπορούσε να συνεχιστεί στο πλαίσιο ενός συμφωνημένου προγράμματος με την ΕΕ και το ΔΝΤ (τα άλλα δύο μέρη της τρόικας) το οποίο θα διασφάλιζε την φερεγγυότητα των προβληματικών τραπεζών



10:35 – Χρ. Στυλιανίδης: μετρά ώρες η Κύπρος – Σε δηλώσεις του στον ρ/σ 107,6 της Κύπρου ο κυβερνητικός εκπρόσωπος Χρήστος Στυλιανίδης ανέφερε ότι κατά τη συνάντηση στο Προεδρικό θα αξιολογηθεί η κατάσταση, την οποία χαρακτήρισε δραματική – Είπε ακόμη ότι η Κύπρος μετρά ώρες και πρέπει να πάρει αποφάσεις για να σωθεί – Σε ότι αφορά στην πρόταση που θα κατατεθεί ο κ. Στυλιανίδης εξήγησε ότι έχει ως βάση τη δημιουργία ενός διαρθρωτικού επενδυτικού ταμείου με την ενίσχυση διαφόρων Ταμείων Προνοίας και ακινήτων – Στόχος, όπως εξήγησε, είναι να εξασφαλιστεί ένα ψηλό επίπεδο ποσού, το οποίο να στηριχθεί με ένα επιπρόσθετο ποσό από τους Ευρωπαίους δανειστές – Ο κυβερνητικός εκπρόσωπος τόνισε ακόμη ότι δεν χρειαζόμαστε μόνο τα 5,8 δισεκατομμύρια ευρώ, αλλά και μεγάλη ρευστότητα για το χρηματοπιστωτικό σύστημα, προσθέτοντας ότι αυτήν μόνο το ευρωπαϊκό σύστημα μπορεί να μας την εξασφαλίσει – «Υπάρχει δέσμευση ότι θα παρασχεθεί απεριόριστη ρευστότητα στις τράπεζες μας αμέσως μόλις ανοίξουν», επεσήμανε και υπογράμμισε ότι δεν υπάρχει λύση εκτός ευρωπαϊκών πλαισίων



10:20 – Δηλώσεις Μπαρόζο στη Μόσχα – Κατά προτεραιότητα το θέμα Κύπρου στις συνομιλίες – Είναι ένα δύσκολο θέμα για την Ευρωζώνη – Αισιοδοξία για την επίτευξη λύσης – Δυσκολότερα προβλήματα στο παρελθόν αλλά επιλύθηκαν 10:15 – Αρχιεπίσκοπος Χρυσόστομος : Στηρίζουμε το Σχέδιο Β’ – Τη στήριξη του προς την κυβέρνηση της Κύπρου επανέλαβε εκ νέου ο αρχιεπίσκοπος – «Εδώ που είμαστε πρέπει όλοι να βάλουμε το χέρι στην τσέπη για να σωθεί η Κύπρος» τόνισε ο Κύπρου Χρυσόστομος, μιλώντας στον τηλεοπτικό σταθμό Mega



10:10 – Σκληρή στάση κρατάει η Ρωσία – Η κυπριακή αντιπροσωπεία «διατύπωσε σειρά προτάσεων σχετικών με τα περιουσιακά στοιχεία που η Ρωσία ενδιαφέρεται να αποκτήσει», δήλωσε ο Ρώσος πρωθυπουργός, Ντμίτρι Μεντβέντεφ , σχολιάζοντας τις επαφές της κυπριακής αντιπροσωπείας στη Μόσχα – «Προς το παρόν δεν ακούσαμε κάτι καινούργιο», δήλωσε ο Ρώσος πρωθυπουργός, ο οποίος προσέθεσε: «Δεν αρνούμαστε να συζητήσουμε» την χορήγηση επιπλέον βοήθειας στην Κύπρο

10:05 – Το Χρηματιστήριο Αξιών Κύπρου θα παραμείνει κλειστό σήμερα Πέμπτη και αύριο Παρασκευή λόγω των εξελίξεων. Όπως αναφέρεται σε ανακοίνωση, λόγω των εξελίξεων στην οικονομία και τη συνέχιση της Τραπεζικής Αργίας, με απόφαση του Προέδρου του Συμβουλίου και του Γενικού Διευθυντή του ΧΑΚ και η οποία επικυρώθηκε από το Συμβούλιο του Χρηματιστηρίου σε έκτακτη συνεδρία, «αποφασίστηκε η συνέχιση της αναστολής της διαπραγμάτευσης όλων των κινητών αξιών που είναι εισηγμένες στο Χρηματιστήριο, για σκοπούς διασφάλισης της καλής λειτουργίας της αγοράς του Χρηματιστηρίου και για προστασία των επενδυτών». Προστίθεται ότι η απόφαση αυτή «λήφθηκε για τους ίδιους λόγους οι οποίοι αναφέρονται αναλυτικά στην ανακοίνωση του ΧΑΚ ημερομηνίας 19 Μαρτίου 2013» και ότι «η αναστολή της διαπραγμάτευσης θα ισχύει για όσο χρόνο ισχύει η Τραπεζική Αργία, δηλαδή την Πέμπτη 21 και την Παρασκευή 22 Μαρτίου 2013»



10:00 – Αυξημένα μέτρα, σύμφωνα με τον Φιλελεύθερο της Κύπρου, στην πρεσβεία της Γερμανίας λαμβάνει η Αστυνομία, ενώ επιπρόσθετα μέτρα ασφάλειας λήφθηκαν σε ακόμη μια πρεσβεία και ένα προξενείο: Της Ολλανδίας και της Φινλανδίας αντίστοιχα. Τα μέτρα στις τρεις ξένες αποστολές αποφασίστηκαν μετά τις αντιδράσεις στην Κύπρο για τη στάση της Γερμανίας σε σχέση με την απόφαση του Eurogroup. 09:51 Το αίτημά του για βοήθεια από τη Ρωσία επανέλαβε εκ νέου σήμερα ο κύπριος υπουργός οικονομικών κ. Μιχάλης Σαρρής – Όπως ανέφερε η βοήθεια αυτή θα πρέπει να έχει οικονομικό νόημα για τη Ρωσία, ενώ αποκάλυψε ότι στο τραπέζι των συζητήσεων έχουν μπει οι τράπεζες, το φυσικό αέριο και μια σειρά από άλλα θέματα. 09:45 – Συγκέντρωση διαμαρτυρίας του Συλλόγου των εργαζομένων της Τράπεζας Κύπρου στην Αθήνα, στη λεωφόρο Αλεξάνδρας 09:30 – Η ώρα των κρίσιμων αποφάσεων για την Κύπρο – Ξεκινάει η κρίσιμη σύσκεψη των πολιτικών αρχηγών υπό τον Πρόεδρο της Δημοκρατίας κ. Ν. Αναστασιάδη 09:15 – Φτάνουν στο Προεδρικό Μέγαρο οι αρχηγοί των κομμάτων για την κρίσιμη σύσκεψη με τον Πρόεδρο της Κυπριακής Δημοκρατίας κ. Ν. Αναστασιάδη 09:00 – Ερωτηματικά για το ελληνικό τμήμα της Λαϊκής Τράπεζας



08:45 – Οι τελευταίες πληροφορίες αναφέρουν ότι συντάχθηκε το καινούργιο Σχέδιο Β’ το οποίο φαίνεται τα τυγχάνει και της έγκρισης της τρόικας – Σύμφωνα με πληροφορίες του Βήματος κλείνει η Λαϊκή Τράπεζα, δημιουργείται μία νέα «καλή» Τράπεζα και εξοικονομούνται 2 δισ ευρώ – Δεσμεύονται τα αποθεματικά των Ταμείων Πρόνοιας – Δημοσίων Υπαλλήλων και Κρατικών Οργανισμών και Τραπεζών σε ύψος 2,8 δισ. ευρώ – Συνολικά 4,8 δισ. ευρώ – Λείπει όμως ακόμα 1 δισ ευρώ – Συνεπώς η πρόταση είναι να υπάρξει κούρεμα των καταθέσεων της τάξης του 1-1,5% το οποίο σύμφωνα με κυβερνητικές πηγές δεν θα είναι μεγάλη επιβάρυνση – Ουσιαστικά είναι μέρος των τόκων που εισπράχθηκαν τα τελευταία χρόνια – Σύσταση ενός νέου Ειδικού Ταμείου με τον τίτλο «Επενδυτικό Ταμείο» στο οποίο θα κληθούν να συνεισφέρουν τα Ταμεία Συντάξεως, η Εκκλησία και οι πολίτες με αντάλλαγμα την έκδοση ομολόγων συνδεδεμένο με το φυσικό αέριο τα οποία εκτιμάται ότι θα αποφέρουν κέρδη αμέσως μετά την πώληση του φυσικού αερίου. 08:00 – Τελευταίες επαφές των κομμάτων πριν την κρίσιμη σύσκεψη των πολιτικών αρχηγών

07:30 – Ιδιαίτερο ενδιαφέρον αποκτά η σύνοδος κορυφής Ρωσίας και ΕΕ, στην οποία θα λάβουν μέρος ο Πρόεδρος της Ρωσίας Βλαντίμιρ Πούτιν, ο πρόεδρος της Κομισιόν Ζοζέ Μανουέλ Μπαρόζο, ο ρώσος Πρωθυπουργός Ντμίτρι Μεντβέντεφ, ο αντιπρόεδρος της Κομισιόν Ολι Ρεν και 14 επίτροποι της ΕΕ.

07:15 – Ανένδοτη η τρόικα όσον αφορά το κούρεμα στο επίπεδο των 100 χιλ. ευρώ, ενώ οι Γερμανοί επιμένουν έστω και σε ένα «συμβολικό» κούρεμα στις καταθέσεις των Ρώσων καταθετών. Κρίσιμη είναι η κατάσταση με τη Λαϊκή Τράπεζα, στην οποία η κατάσταση πλέον δεν διασώζεται, ενώ προσπάθειες γίνονται για να διασωθεί η Τράπεζα Κύπρου.



07:00 – Για ακόμα μία ημέρα κλειστές οι κυπριακές Τράπεζες

Μετέωρη και παγωμένη είναι η αγορά, λόγω των τελευταίων εξελίξεων στην οικονομία. Ιδιοκτήτες υπεραγορών, προμηθευτές, παραγωγοί και καταναλωτές είναι ιδιαίτερα προσεκτικοί στις κινήσεις τους και αναμένουν τις εξελίξεις, αλλά και το άνοιγμα των τραπεζών για να συνεχίσουν την καθημερινότητά τους. Αυτό που παρατηρείται τις τελευταίες τρεις ημέρες είναι ένα μούδιασμα της αγοράς, με τους καταναλωτές να σκέφτονται δύο και τρεις φορές τις αγορές τους, ενώ σε κάποιες περιπτώσεις τις αναβάλλουν για μετά το άνοιγμα των τραπεζών. Ωστόσο, τα σοβαρά προβλήματα αναμένεται να παρουσιαστούν από βδομάδας, οπότε και υπάρχει περίπτωση να αδειάσουν ακόμα και κάποια ράφια υπεραγορών.

06:45 – Συνεχίζονται οι επαφές του υπουργού Οικονομικών της Κύπρου Μ.Σαρρή στη Μόσχα σε μια προσπάθεια να εξευρεθούν οι τρόποι με τους οποίους η Ρωσία μπορεί να συνδράμει στην έξοδο της Κύπρου από την κρίση.

00:00 – 06:30 – Ολονύκτιες διαβουλεύσεις για την κατάρτιση του Σχεδίου Β’



Πως έχει διαμορφωθεί η κατάσταση

Μετά το «όχι» της κυπριακής Βουλής στο σχέδιο διάσωσης και την τρόικα να έχει απορρίψει αρκετές εναλλακτικές λύσεις, η Λευκωσία φαίνεται να έχει καταλήξει σε ένα Σχέδιο Β’, το οποίο θα τεθεί υπόψη των πολιτικών αρχηγών το πρωί της Πέμπτης στη διάρκεια σύσκεψης στο Προεδρικό Μέγαρο, υπό τον Νίκο Αναστασιάδη.

Η κυπριακή Βουλή αναμένεται να κληθεί να αποφανθεί επί του σχεδίου την ίδια ημέρα.

Σε κάθε περίπτωση, τα χρονοδιαγράμματα είναι ασφυκτικά, καθώς η ΕΕ φαίνεται να δίνει περιθώριο έως τη Δευτέρα.

Κύριος στόχος της κυπριακής κυβέρνησης είναι να βρεθεί από άλλες πηγές μεγάλο μέρος από τα 5,8 δισ. ευρώ τα οποία απαιτεί η ευρωζώνη προκειμένου να «ξεκλειδώσει» η παροχή πρόσθετης βοήθειας 10 δισ. ευρώ από την ΕΕ.

Σύμφωνα με τις πληροφορίες, το Σχέδιο Β’ περιλαμβάνει ηπιότερο κούρεμα καταθέσεων, σε συνδυασμό με τη σύσταση ενός επενδυτικού ταμείου.

Δημοσίευμα της κυπριακής εφημερίδας Φιλελεύθερος αναφέρει ότι στο πλαίσιο της εναλλακτικής λύσης που θα τεθεί ενώπιον των αρχηγών είναι η σύσταση επενδυτικού ταμείου διάσωσης, στο οποίο θα κληθούν να συνεισφέρουν όλοι (Ταμεία Πρόνοιας, φυσικά πρόσωπα) σε εθελοντική βάση, με στόχο να μαζευτεί το μεγαλύτερο δυνατό ποσό.

Η Λευκωσία προβάλλει ως «άσο» στη διαπραγμάτευση τα μελλοντικά κέρδη από την εκμετάλλευση των κοιτασμάτων φυσικού αερίου, ενώ δεν αποκλείεται κάποιου είδους ρωσική βοήθεια, που δεν έχει διευκρινιστεί ακόμη.

Οι Ευρωπαίοι δεν βλέπουν με καλό μάτι την ανάμειξη της Ρωσίας στις διαπραγματεύσεις. Ενδεικτική είναι η παρέμβαση του προέδρου του Ευρωπαϊκού Κοινοβουλίου Μάρτιν Σουλτς ο οποίος, αφού άσκησε μεν κριτική στην απόφαση του Eurogroup για κούρεμα των καταθέσεων η οποία προκάλεσε «σημαντικά προβλήματα στην ευρωζώνη», ζήτησε να βρεθεί ευρωπαϊκή και «όχι εξωτερική» (ρωσική) λύση.